Не менш цікавыя звесткі і пра Івацэвічы. Паведамляецца, што размешчана пасяленне па-над ракою Грыўда. Жыхароў у ім 1860, маецца чыгуначная станцыя, пры ёй – буфет. Ёсць пошта, тэлеграф, аптэка, доктар, запраўка для аўтамабіляў. Некалькі га-тэляў, найбольшы – Басенсона (пакой – адзін злоты 50 грошаў – два злотых). Дваровая капліца графаў Юндзілаў, уладальнікаў вялікіх лясных тэрыторый у паветах Косаўскім і Слонімскім, дзе значная колькасць ласёў.